b'\n_START_ARTICLE_\nHarri Jauhiainen\n_START_PARAGRAPH_\nHarri Johannes Jauhiainen (s. 24. helmikuuta 1951 Joensuu) on aktiiviuransa p\xc3\xa4\xc3\xa4tt\xc3\xa4nyt suomalainen aitajuoksija, joka edusti Heinolan Iskua._NEWLINE_Kalevan kisoista Jauhiainen saavutti 400 metrin aitajuoksusta hopeaa vuonna 1980 ja pronssia vuonna 1977. Viestijuoksun SM-kilpailuissa h\xc3\xa4n oli mukana voittamassa pronssia 4 x 400 metrin viestijuoksusta vuonna 1977. Enn\xc3\xa4tyksekseen pitkiss\xc3\xa4 aidoissa Jauhiainen juoksi ajan 51,74 (1980). Virallisiin kilpailuihin h\xc3\xa4n ei ole osallistunut vuoden 1988 j\xc3\xa4lkeen._NEWLINE_Jauhiainen kilpaili my\xc3\xb6s vammaisurheilussa k\xc3\xa4siamputoitujen sarjassa. H\xc3\xa4n saavutti Paralympialaisista 1980\xe2\x80\x931988 eri juoksumatkoilta kuusi kultaa ja kaksi hopeaa sek\xc3\xa4 kiekonheitosta kaksi pronssia._NEWLINE_H\xc3\xa4nelle my\xc3\xb6nnettiin Pro Urheilu -tunnustuspalkinto vuonna 2010.'